Ֆուտբոլի ՈւԵՖԱ-ի Ազգերի լիգայի չորրորդ տուրում Հայաստանի ազգային հավաքականը 4:0 հաշվով տնային հաղթանակ տարավ խմբի առաջատար մակեդոնացիների նկատմամբ եւ պահպանում է հաջորդ փուլ դուրս գալու շանսերը: Երեւանի «Հանրապետական» ստադիոնում կայացած հանդիպման առաջին րոպեից մինչեւ վերջին վայրկյանը գերմոտիվացված գործող Հայաստանի հավաքականը կապակցված խաղ է ցուցադրել բոլոր խաղային օղակներում, ինչը ֆուտբոլասերի մոտ որոշակիորեն մեղմեց Ջիբրալթարի հավաքականի հետ ունեցած խաղի տխուր տպավորությունն ու բերած բարկությունը: